Lightning ble en av de første klubbene etablert i det sørlige USA, også kalt «the sunbelt». Etter moderat suksess i tidlige år med bare to sluttspillopptredener på 11 sesonger gikk laget til finalen i 2004 og vant Stanley Cup etter å ha beseiret Calgary Flames. På slutten av 2010-tallet bygde Lightning opp et nytt sterkt lag, og vant grunnserien sesoongen 2018/19, men røk tidlig ut i sluttspillet. I 2020 gikk de imidlertid hele veien til sin andre Stanley Cup-tittel etter å ha beseiret Dallas Stars med fire seire mot to i finaleserien.